JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Võimuvahetus Suurbritannias
Tuumakõnelused tagasi lähtepunkti?
Valimisvõitlus poriseks muutumas
Ühendkuningriigi uuel kuningal Charles III
on pikaajalised ajaloolised sidemed Iisraeliga.
Ka tema emal, lahkunud kuninganna Elisabeth II
olid lähedased suhted paljude Briti juutide ja Iisraeli riigipeadega.
Inglismaa kuningapere sügavad ajaloolised sidemed juudiriigiga
lähtuvad 1. Maailmasõja järgsest ajast,
kui britid valitsesid Lähis-Idas peaaegu 30 aastat.
Nad loobusid oma mandaadist 1948. a,
mis aitas kaasa Iisraeli iseseisvumisele.
Lahkunud kuninganna Elisabeth II
reisis oma 70 võimuaasta jooksul ulatuslikult ja külastas mitmeid riike,
sh peaaegu kõiki Rahvaste Ühenduse maid.
Ta käis ka Jordaanias, Egiptuses
ja teistes Lähis-ida ja Põhja-Aafrika maades, kuid mitte kunagi Iisraelis.
Selle asemel külastasid Iisraeli kuninganna printsist abikaasa,
Edinburghi hertsog Philip, uus kuningas Charles III
ja tema poeg prints William,
uus kuningas tegi seda veel kroonprintsiks olemise ajal.
Kuningas Charles'i isapoolne vanaema, Battenbergi printsess Alice
on maetud Maria Magdaleena kirikusse Õlimäel.
Holokaustimuuseum Yad Vashem
kuulutas printsess Alice'i kunagi "õigeks rahvaste seas",
sest tema tegevus päästis II Maailmasõja ajal rohkesti juute.
Jätkame Suurbritannia teemal,
sest kuningakoja kõrval toimus riigis teinegi võimuvahetus,
kui kolm aastat peaministriks olnud Boris Johnson pidi ametist lahkuma
parteisisese usalduskriisi tõttu. Viimase ametliku ülesandena
rahuldas kuninganna Elisabeth tema lahkumisavalduse
ja nimetas samas Inglismaa uueks peaministriks
konservatiivide partei uue esinaise Liz Trussi.
Uue peaministri sõnul
on ta pühendunud konservatiivide nägemusele Iisraelist.
Tema sõnul pole Ühendkuningriigil Iisraelist suuremat sõpra.
Ta on lubanud teha kõik uue antisemiitliku trendi tõrjumiseks
ja olla ka Iisraeli soe sõber,
kuna ta on ema liini pidi ka juudi päritolu.
Parteisisese valimiskampaania ajal teatas Liz Truss,
et on valmis kolima Briti saatkonna Tel Avivist Jeruusalemma,
nagu USA tegi president Donald Trumpi ajal.
USA välisminister Anthony Blinken tõdes nädala eest,
et Iraani uued nõudmised tuuma- kõneluste lepingudokumendi suhtes
on teinud sammu tagasi
ja USA ei plaani hetkel lepingut allkirjastada.
Välisminister Blinkeni sõnul näis juba, et Euroopa Liidu läbirääkijad
jõudsid Iraani nõudmiste suhtes teineteisemõistmisele,
kuid kohe pärast seda lajatas Iraan lauda uued tingimused,
mida on võimatu aktsepteerida, tõdes Anthony Blinken.
Tema sõnul puudutasid Iraani viimased nõudmised seda,
et Rahvusvaheline Aatomienergia- agentuur ei tohiks vabalt uurida
Iraani tuumaprogrammiga seotud rajatisi,
mis iseenesest laseks Iraanil rikkuda ka uut lepingut nii nagu neile sobib.
Samas laseks leping Iraanil siiski turgudel vabalt naftat ja gaasi müüa
ning vabastaks Iraani kasutusse sadu miljardeid dollareid
külmutatud sanktsiooniraha.
Blinken andis ka mõista, et uusi kõnelusi ei jätkata
enne USA Kongressi vahevalimisi novembris.
Pea kõik Pärsia lahe sunniitlikud araabiamaad
on hoiatanud president Joe Bidenit allkirjastamast lepingut,
mille üle praegu kõnelused käivad.
Nende sõnul vabastaks see suuri summasid
ühele maailma kõige hullemale terrorismi toetavale riigile,
kes kasutaks kindlasti neid vahendeid ka oma šiiitliku islami levitamiseks.
Liibanonis tegutseva kolumnisti Rafik Khoury sõnul
on USA juba praegu kaotamas kogu oma usutavust
Lähis-Ida araabiamaade seas, ja leping Iraaniga
võtaks Khoury sõnul sellegi, mis veel alles on.
Parlamendivalimisteni on vaid poolteist kuud
ning valimisvõitlus on võtmas räpaseid pöördeid
ja poriloopimist esineb mõlemal pool.
Kuigi Iisraelis on harjutud üsna otsekoheste juttudega,
ületab praegune poriloopimine juba kõik sündsuse piirid.
Jõulisimalt on sel alal sõna võtnud
praeguse vahevalitsuse rahandusminister Avi Lieberman,
kelle rünnakute objektiks
on taas ekspeaminister Benjamin Netanyahu.
Liebermani väitel on Netanyahu inimkonna madalaim saast
ja tema tegevusmeetodid on võrreldavad
Stalini aegse propagandaministri Josef Göbbelsi vastava menetlusega.
Siin pani Lieberman pahasti puusse,
sest avaldus on tekitanud poliitilist raevu
tema endagi parteikaaslastes,
hoolimata opositsioonist, kuhu see suunatud oli.
Lieberman teatas hiljem, et ei kavatsenud kedagi kahjustada,
kuid ei esitanud siiski avalikku vabandust.
Viimased arvamusküsitlused
ennustavad Netanyahu juhitud religioosse paremtiiva tõusu
valimisvõitjaks ja valitsuse moodustajaks,
kuigi väga napi enamuse abil.
Iisraeli Politsei teatel vahistasid selle eriüksused umbes nädala eest
araabia-juudi rannikulinnas Jaffas
automaadi ja kahe pommiga relvastatud palestiinlasest terroristi,
kui too suundus Tel Avivi terrorirünnakut sooritama.
Niinimetatud rohelise piiri illegaalselt ületanud 19-aastane Nabluse mees,
kes oli vaid mõne päeva eest vanglast vabanenud,
tunti ära vana Jaffa kellatorni lähedal ja vahistati koheselt.
Tal oli kaasas kaks naeltega täidetud torupommi
ja palestiinlaste tehtud automaat,
mis on Juudeast ja Samaariast saabuvate terroristide lemmikrelv,
kuna selle päritolu on võimatu tuvastada.
Ta möönis, et on Iisraelis illegaalselt
ja tunnistas, et on teel Tel Avivi suurt terroriakti sooritama.
Ta tahtis leida võimalikult rahvarikka koha,
kus pommid võimalikult suurt kahju tekitaksid.
Politsei sapöörid tegid lõhkekehad kahjutuks, kuid tõdesid,
et nende mõju oleks plahvatades tohutu olnud.
Tegu oleks olnud tõelise veresaunaga, ütles politseiülem.
Hoolimata neist palestiinlaste terrorirühmituste plaanidest
mõrvata ja vigastada Iisraeli tsiviilelanikke,
avaldas Joe Bideni valitsus hiljuti Iisraelile survet,
et see revideeriks hoolikalt oma poliitikat ja praktikat
jõukasutusmeetodite suhtes ja kaaluks lisameetmeid
tsiviilkahjude riski vähendamiseks.
Käesolev aasta on juudi kalendri järgi ka nn sabatiaasta,
mis kordub 7-aastaste tsüklitena.
Praegune aasta on juudi kalendris 5782.
ja see lõpeb 25. septembri õhtul.
Ortodoksi rabide sõnul võib aasta tuua kaasa mingi suure majanduskriisi,
sest kolm eelnenud 7-aastast etappi
on kõik millegi sarnase tunnistajaiks olnud.
Mõnede tuntud rabide väitel võib see aasta olla ka Messia aasta,
sest Ta võib ilmuda oma rahvale Iisraelile just sabatiaasta lõpul.
Neid prohveteeringuid Messia kohta
on käesoleva aasta jooksul välja ilmunud mitmeid
ja neid on kajastatud ka nende endi meediaväljaandeis.
Samas on neis rõhutatud
ka Templimäele ehitatava ohvrialtari tähendust,
mis on pannud islamiäärmuslased märuleid korraldama
ja erinevaid terroriakte sooritama.
Need usulised pinged on olnud üheks põhjuseks
palestiinlaste hiljutistele vägivaldsustele,
mida nood ise juba kolmandaks intifadaks nimetavad
ja millele Iisraeli politsei ja sõdurid on pidanud vägagi jõuliselt vastama.
Iisrael on nõudnud korduvalt,
et palestiinlased keelaksid ja takistaksid vägivaldsuste õhutamist,
kuid palved pole viinud nähtavate tulemusteni.
Pigem vastupidi, sest samal ajal
on Mahmoud Abbasi valitsus tõstnud preemiaid neile,
kel õnnestub tappa iisraellasi, olgu sõdureid või tsiviilelanikke.
Tõeline rahu Lähis-Itta ja Iisraeli näib end veel oodata andvat.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale,
ning praegu eriliselt ka Ukraina rahvale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee